
	Comisia pentru buget, finanţe şi bănci
	
	Bucureşti,        
Nr. 22/ 259/23.04.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.21/2009 privind acordarea unui împrumut Companiei Naţionale de Autostrăzi şi Drumuri Naţionale din România – S.A. în scopul refinanţării împrumutului acordat de Trezoreria Statului în anul 2004, cu care comisia noastră a fost sesizată în fond cu adresa Biroului Permanent nr.PL.x 221 din 6 aprilie 2009.
	PREŞEDINTE,

Viorel Ştefan


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    
Nr. 259/ 23.04.2009


RAPORT

asupra proiectului de Lege pentru aprobarea Ordonanţei de urgenţă a Guvernului nr.21/2009 privind acordarea unui împrumut Companiei Naţionale de Autostrăzi şi Drumuri Naţionale din România – S.A. în scopul refinanţării împrumutului acordat de Trezoreria Statului în anul 2004
Cu adresa nr.PL.x 211 din 6 aprilie 2009, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.21/2009 privind acordarea unui împrumut Companiei Naţionale de Autostrăzi şi Drumuri Naţionale din România – S.A. în scopul refinanţării împrumutului acordat de Trezoreria Statului în anul 2004.
La întocmirea raportului s-au avut în vedere avizul favorabil al Consiliului Legislativ, trimis cu adresa nr.170/12.03.2009.

 Prezentul proiect de Lege are ca obiect de reglementare  acordarea în anul 2004 a unui împrumut din contul curent general al trezoreriei statului în valoare de 190 mil.lei. Împrumutul a fost acordat pe o perioadă de 5 ani, cu rambursarea  la scadenţă şi plata anuală a dobânzilor începând cu luna ianuarie 2007, prin Hotărârea Guvernului nr.252/2004, care în condiţiile actuale nu s-ar putea achita din veniturile proprii ale acestei companii.
Luând în considerare veniturile proprii estimate a se realiza de către C.N.A.D.N.R. S.A., rezultă că rambursarea acestui împrumut nu se poate efectua în anul 2009 din venituri proprii.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor domnul Andrei Laurenţiu, Director General Adjunct din partea Ministerului Finanţelor Publice şi din partea Ministerului Transporturilor şi Infrastructurilor doamna Brănici Cristina, şef servici şi Ciocan Camelia, consilier superior.
La lucrările comisiei au participat  29  deputaţi, din totalul de 32 membri ai comisiei.

Raportul comisiei a fost adoptat cu majoritate de voturi. 
Proiectul de Lege a fost adoptat de Senat în şedinţa din data de 1 aprilie 2009.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
În urma dezbaterii proiectului de Lege pentru aprobarea Ordonanţei de urgenţă a Guvernului nr.21/2009 privind acordarea unui împrumut Companiei Naţionale de Autostrăzi şi Drumuri Naţionale din România – S.A. în scopul refinanţării împrumutului acordat de Trezoreria Statului în anul 2004 , în şedinţa din data de 22 aprilie 2009, comisia propune supunerea spre dezbaterea şi adoptarea Plenului Camerei Deputaţilor a unui raport în forma adoptată de Senat.
	PREŞEDINTE,

 Viorel Ştefan
	SECRETAR,

Iuliu Nosa


Consilier parlamentar:
   Luminiţa Ghiorghiu    

